text: ForsíðaLærugreinarKom á Háskúlan í NesvíkStyttri háskúlaskeiðSamband
text: #000000
text: ForsíðaLærugreinarKom á Háskúlan í NesvíkStyttri háskúlaskeiðSambandPrivatlívspolitikkur
text: #000001
text: Eingin dagur er eins, men nakað er fast og tað er, at felagsskapurin skapar upplivingar, sum varða alt lívið. Tá tú etur, tá tú hevur fríløtu, stillaløtu, í undirvísingini, við klaverið ella í holt við at fyrireika eina uppgávu – ja so hendir tað, tú byggir relatiónir til hini á skúlanum. Hetta kann ikki lærast í eini bók ella gjøgnum undirvísing og tí er háskúlalívið nakað sum hendir allatíð og allastaðni.
text: #000002
text: Og so kann tað vera gott at kunna trekkja seg eitt sindur viðhvørt, tað kenna vit øll. Tí eru dagarnir skipaðir við góðum skiftum millum innihald og fríløtur
text: #000003
text: Hvønn morgun hevur tú stillaløtu, sum er ein løta, tú kanst skipa sum tú vilt, men vit hava nøkur hugskot. Eitt kvøld um vikuna er skipa kvøldseta og áðrenn songartíð er felags andakt.
text: #000004
text: Dagliga hjálpa næmingar við tí praktiska, at rudda, vaska, fixa okkurt inni ella úti. Hetta kann sjálvandi eisini vera stuttligt, tá vit arbeiða saman, men tað skal gerast, eisini tá man ikki tímir! Næmingar hava eisini møguleika at vera við til at leggja ætlanir fyri kvøldsetur og -løtur, túrar og ymist, sum skúlin skal gera. Vit fara at gera eitt sosialmiðla toymi, sum vísir øðrum, havt hendir á skúlanum.
text: #000005
text: Øll tíma ella duga ikki líka væl alt, tí hava næmingar møguleika at velja okkurt toymi, men øll fáa nakrar uppgávur í felag.
text: #000006
text: Øll fara at fáa undirvísing í ítrótti/útilív og føroyskum/mentan. Men høvuðsdentur verður lagdur á bíbil lærugreinar. Møguleiki verður at velja seg inn á summar av lærugreinunum, t.d. tónleik, miðling, og málningalist.
text: #000007
text: Ítróttur og rørsla er partur av Háskúlanum.
text: #000008
text: Í samband við hesa lærugrein eru møguleikarnir góðir í Nesvík. Vit hava eina høll við útgerð til flogbólt, fótbólt, hondbólt, hockey, borðtennnis og badminton. Eisini er ein vøllur úti.
text: #000009
text: Tá ið vit gera túrar, verður tað sjálvandi í náttúruvakra nærumhvørvinum í Sundalagnum við perlum sum Tjørnuvík, Saksun og Gjógv, sum liggja tætt við. Her hava vit hægsta fjall í landinum, Slættaratind og til ber at rógva kajak, surfa, síggja Risan og Kellingina, bara fyri at nevna nøkur støð. Harafturat vitja vit til onnur støð og oyggjar runt okkara vakra land.
text: #000010
text: Í hesari lærugreinini hugsavna vit okkum um siðaarvin, ið vit fingu frá forfedrum okkara. Málið, mentanin og søgan er ein týdningarmikil partur av tí føroyska siðaarvinum og harvið eisini okkara samleika. Tískil er tað umráðandi at menna førleikar okkara innan hetta evnið. Ein og hvørt samskifti betrast við góðum málsligum førleikum, og málið er altíð knýtt at mentan og søgu. Vit fara eisini at vitja ymisk støð og stovnar, fyri betur at koma at kenna okkara føroysku mentan og siðsøgu, sum gongur langt aftur í tíð.
text: #000011
text: Háskúlin í Nesvík ger eina námsferð, sum er við í vikukostnaðinum. Áðrenn fari verður, verður undirvíst um landið. Ferðin á heysti 2023 verður til Ísland og verður bæði samansjóðandi, áhugaverd og faklig, Vit fara at uppliva teirra mentan, samkomur og samfelag.
text: #000012
text: Vit fara at koyra runt steðga á ymsastaðni og uppliva stórsligdnu náttúruna og fólkið. Vit fara at vitja á stovnum, samkomum og læra um samfelagið.
text: #000013
text: Vit ynskja at útheimurin eisini skal verða partur av Háskúlanum, og at næmingarnir skulu fáa spennandi upplivingar, har tey møta og læra um aðrar mentanir, sum gevur íblástur víðari í lívinum. Meðan vit eru í Reykjavík fara vit at búgva á Ørkini, og reisa út harfrá.
text: #000014
text: Í lærugreinini trúarlív og samleiki, fara vit við grundarlagi í Bíbliuni at arbeiða við ymiskum spurningum t.d. hvør er Gud? Hvør eri eg? Hvør er Jesus? Hvør er næsti mín? Hendan lærugrein er ein granskingarferð í Bíbliuni fyri at finna svar upp á, hvørji vit eru sum menniskju, og hvør Guð er. Øll vesturlendsk samfeløg hava sum útgangsstøði ta fatan, at eitt menniskja hevur eitt íborið virði. Mangan verður eisini tosað um mannarættindi, ið skulu tryggja øllum menniskjum rættartrygd og virðiliga viðferð. Hendan fatan hevur sín uppruna í Gamla Testamenti. Tískil ynskja vit at fáa greiði á spurninginum: Hvat vil tað siga at vera skapt/ur í Guðs mynd?
text: #000016
text: Umskapan og endurnýggjan grunda í Nýggja testamenti
text: #000017
text: Farið verður í dýbdina við einum brævi ella evangeliði í Nýggja Testamenti. Vit fara at leita fram til, hvat tað vil siga at vera umskapaði og endurnýggjaði í Jesusi Kristi. Tú fært møguleika til at grava djúpt í eitt bræv ella evangeliið í Nýggja Testamenti. Tað vil siga, at vit lýsa høvundin og orsøkina til ritið, og hvussu tað er uppbygt. Somuleiðis fara vit ígjøgnum høvuðsevnini, ið verða viðgjørd í brævinum ella evangeliinum.
text: #000018
text: Tæn í nærumhvørvinum og kring landið
text: #000019
text: Á Háskúlanum fara næmingar at læra um tænastu. Hvat kann eg gera? Hvat eri eg best til? Tann besti mátin at finna út av tí er, við at tæna sjálv/ur. Vit fara at arbeiða við tænastu ella diakoni bæði fakliga og praktiskt. Vit taka útgangsstøði í næminginum, og hvør hann er sum persónur. Tað kann vera, at næmingar eru virknir, har tey koma frá og eru von at tæna. Men á Háskúlanum verður tænasta ein fastur partur. Tað kann vera at hjálpa privatfólkum við onkrum tey hava tørv á, sum næmingar duga. At bjóða okkum fram at hjálpa við spølum á barnagørðum og skúlum. At hjálpa til við konfirmantum ella ungdómsgudstænastum.
text: #000020
text: Eisini fer Háskúlin á vikuskiftisferð til støð í Føroyum, har vit kunna bjóða okkum at hjálpa til uppá ymiskar mátar, alt eftir, hvat tey hava tørv á og hvat vit kunna bjóða. Á tann hátt fara vit at knýta bond til nýggj fólk, á støðum vit kanska ikki kendu so nógv til áðrenn.
text: #000021
text: Til tónleik fáa næmingar høvi at royna seg sum tónleikarar. Tað veri seg til framførslur í háskúlahøpi, lovsangsløtur ella onnur tiltøk. Tak títt egna ljóðføri við um tú hevur møguleika. Undirvíst verður í samanspæli og sangi. Øll, sum hava áhuga fáa møguleika at royna seg. Eisini verður undirvíst í lovsangsleiðslu.
text: #000022
text: Miðlar er ein lærugrein, sum arbeiðir við miðlum burturav. Tú mennir førleikar innan film, myndatøku og viðger av myndum, bloggar og poddvarp. Her læra vit at framleiða tilfar av ymsum slag til samtíð okkara, har størsti parturin av allari miðlan er talgild. Tískil eru miðlar ein góð førleikamennandi vallærugrein, sum ger teg føran fyri at miðla á ymiskum pallum.. Annar partur av hesi lærugrein er tøkni, vit fara at seta fokus á at læra praktiskt hvussu man kann skipa eitt tiltak, so tey sum lurta fáa eitt so gott upplivilsi sum gjørligt
text: #000023
text: Í list og máling fara vit at arbeiða við at geva sínum kenslum og hugsanum ein listarligan búna. Vit fara at læra m.a. um tilfar og farvur av ymiskum slag. Skeiðið er bæði tekninskt og listarligt. Og so fara vit sjálvandi at fáa royndir at mála. Tað eru ikki øll, sum hava líka lætt við at skriva, tala ella at deila sínar meinigar og kenslur. Við list ber til at “siga” tínar kenslur og upplivingar á ein annan hátt.
text: #000024
text: Vit nýta cookies á okkara síðu.Tú kanst lesa meira um nýtsluna av cookies og sløkkja tær á stillingunum. Góðtak allar cookies Góðtak bert neyðugar cookies
text: #000026
text: Vit nýta cookies á okkara síðu.
text: #000027
text: Tú kanst lesa meira um nýtsluna av cookies og sløkkja tær á stillingunum.
text: #000028
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000030
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000031
text: Neyðugar cookies skulu játtast, til tess at heimasíðan skal virka sum ætlað.
text: #000032
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000033
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000034
text: Vinaliga játta neyðugar cookies fyrst, áðrenn tú kanst goyma tínar stillingar!
text: #000036
text: Les meira um okkara cookie-politikk
text: #000037